ฉีดยาคุมประเภท 1 เดือนมาประมาณ 2ปีกว่าแต่เดือนนี้ฉีดไปวันที8เม.ยประจำเดือนมาวันที่23ตอนนี้วันที่28แล้วยังมายุแต่มาในช่วงกลางวันตอนเช้ามากเป็นพิเศษกลางคืนไม่มามีอันตรายหรือผิดปกติตรงไหนไหม๊คะตอบด้วยค่ะรู้สึกกังวลมากค่ะ
สวัสดีค่ะ การฉีดยาคุมกำเนิดเป็นวิธีการคุมกำเนิดที่มีประสิทธิภาพดี มีโอกาสตั้งครรภ์น้อยกว่า 1% ถ้าฉีดตามกำหนดและในสถานพยาบาลที่เชื่อถือได้ โดยฉีดทุก 1 หรือ 3 เดือน ควรไปฉีดให้ตรงนัดผลข้างเคียงจากยาฉีดคุมกำเนิดได้แก่-เลือดออกกระปริดกระปรอยทางช่องคลอด-ประจำเดือนมาคลาดเคลื่อนหรือไม่มา-ปวดศีรษะ-ปวดท้อง-น้ำหนักเพิ่ม-คัดตึงเต้านม-ภาวะกระดูกบางแต่อย่างไรก็ตามไม่ควรทำให้ประจำเดือนมามากติดต่อกันหลายๆวัน ในกรณีนั้นอาจจะต้องหาสาเหตุเพิ่มเติมเช่น เนื้องอกมดลูก เนื้องอกปากมดลูก ช่องคลอดติดเชื้อ มีการติดต่อของโรคติดต่อทางเพศสัมพันธ์ หรือมีโรคเลือดหยุดยากจากเกล็ดเลือดต่ำแนะนำไปพบสูตินรีแพทย์ถ้าเลือดยังออกทางช่องคลอดมาก จนซีด เพลีย ปวดหน่วงท้องน้อยร่วมด้วยในเบื้องต้นสังเกตอาการก่อนได้ว่าประจำเดือนค่อยๆมาน้อยลงหรือไม่ งดการมีเพศสัมพันธ์ไปก่อน ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเองค่ะ